Ego Bernardus dictus Bagdale de Arbosio laicus, notum facio universis presentes litteras inspecturis quod, ego et heredes mei tenemus et tenere debemus ab . .a abbatissa d'Onnens domum suam apud Arbosium juxta domum Lamberti Muceart de Corceles, ita quod nos domum illam vel aliquid de appendiciis suis vendere, pignori, obligare aut aliquo modo alienare non possumus nec debemus, nisi de speciali mandato et voluntate predicte abbatisse. Et si forte contingeret quod ego predictus Bernardus decederem sine herede masculo ex proprio corpore meo procreato, predicta domus et casale ipsius domus cum omnibus appendiciis suis et cum omni edificio ibidem facto a me vel meis ad predictam abbatissam et ad conventum d'Onnens, quiete, libere et pacifice revertentur. Item predicta abbatissa retinuit sibi et successoribus suis in domo supradicta usum suum eundo, redeundo et veniendo apudb Arbosium. Item sciendum quod ego, pro intragio ipsius domus, dedi predicte abbatisse unum modium vini ad mensuram de Arbosio usque ad valorem triginta et quinque solidorum stephaniensium. Que omnia ut rata et stabilia permaneant, quod ego sepedictus Bernardus proprium sigillum non haberem, sigillo venerabilis viri domini Willelmi de Chengins, canonici Bisuntini, una cum sigillo domini Arduini, capellani de Arbosio, usus suum in testimonium veritatis pro me et meis. Actum et datum anno Domini M° CC° LX° secundo mense marcii.